En te le zona de i Grandi Laghi, vari regni –quasi tuti de origine bantu i se ga svilupà. Co se se riferise a i Regni dei Grandi Laghi se parla de tuti sti regni. Seri i xera solo vasali a regni pi grandi – come i Kagwera e Buzinza sotomesi al regno Buganda – altri i comandava on control totale del teritorio – come el regno Bunyoro, ne l’Uganda de ancò. La majoranza de sti regni i xera poco de pi che sità stato. El re el controlava on teritorio picenin, co nas erie de cai soto de lu. de frecuente i confini del regno i no xera fisici, ma ligà al raporto che el re el gavea co vari cai vilagio. I primi esploratori eoropei a visitar sti regni i xe stà Burton, Speke e Livingstone. Bisogna anca ricordar i misionari de Mill Hill e i Padri Bianchi, par el sud de l’Uganda e el Kenya osidentale, e i Misionari Comboniani par el nord de l’Uganda.